text: Kolonihavehus udbrændte 
  04 september 2017 kl. 03.29
  En brand hærgede natten til mandag et kolonihavehus i haveforeningen Svanesøen. 
  Klokken 03.11 gik alarmerne hos Sydøstjyllands Politi. Årsagen var en brand i et kolonihavehus i haveforeningen Svanesøen i Kolding.
  Henrik Dam, vagtchef, Sydøstjyllands Politi: "Vi håber at finde ud af, om branden skyldes en fejl ved el-installationerne, eller om den er påsat."
  Branden var ret voldsom.
  - Huset har fået store skader, men heldigvis er ingen mennesker kommet noget til, oplyser vagtchef Henrik Dam ved Sydøstjyllands Politi til TV SYD.
  Årsagen til branden er endnu ukendt. Brandtomten undersøges de kommende dage af politiets teknikere.
  - Vi håber at finde ud af, om branden skyldes en fejl ved el-installationerne, eller om den er påsat, siger Henrik Dam.
  